钦定古今图书集成/理学汇编/经籍典/第054卷 > 《易原》 > 五音清浊本河图图
## 钦定古今图书集成/理学汇编/经籍典/第054卷 > 《易原》 > 五音清浊本河图图

数，五音在天地不自知其多寡，不过率流行之性。一
音长则一音必短，一音抑则一音必扬。盖长则气匮，
势自不足而易短；抑则气缓，势自有馀而易扬。即四
时多寡之序，夏以二七盈，为四九之秋；秋以四九匮，
为一六之冬耳。故五音当论宫、征商羽、角，不必论宫”、
商、角徵羽，即三分损益之说。敬仲言五音，非谓十二
律，淮南客误谓十二律上生下，下生上，所损益皆三
分之一。马迁信之，著在《律书》，管仲不过谓宫声浊，其
数多，商次之，角又次之，征又次之，羽又次之。姑为此
以示人，则犹云如宫八十一，则商当七十二，角当六
十四，征当五十四，羽当四十八。多寡相去之数，大略
如是。欲制律者，必裒多益寡，适得其平耳。顺行之序，
宫既居中弗论乐道象天，南方属征，宫之外自当起
征为夏，征生商为秋，商生羽为冬，羽生角为春。其序
至顺。秋非在夏前，商非在征前，不可谓征上生商；春
非在冬前，角非在羽前，不可谓羽上生角。必如上生
下生之说，则四时惟“秋生冬、春生夏”为顺生，而“夏生
秋、冬生春”为逆生耶？